
Tama na ang pagtitiis! 


a apat na taong panunungku- 
Ga ng rehimeng US-Arroyo, 
mabilis na dumausdos ang 
kabuhayan ng mamamayan at lalo 
pang lumubog sa krisis ang pam- 
bansang ekonomya. Patung-patong 
na at patuloy pang dumarami ang 
mga dahilan kung bakit kailangang 
patalsikin ng mamamayang Pilipi- 
no ang rehimeng US-Arroyo. 
Hungkag at walang silbi ang 
mga buladas ni Arroyo kaugnay ng 
paglago diumano ng gross domestic 
product (GDP o lokal na produk- 
syon) nang 6.1% noong nakaraang 
taon. Pampaganda lamang kundi 
man tusong panlilinlang 
ang mga estadistikang 


Mga tampok 


a P del Sur 
sa isyung ito... 


SOBRASFAHIRAP! 


[PATALSIKIN 


NA: a 


Reyd sa Agusan 


buwan-buwang sinasalamangka ng 
rehimen. 

Nananatiling pangunahing ba- 
hagi ng ekonomya ang pagma- 
manupakturang nakasalalay sa im- 
portasyon na nakatuon sa eksport. 
Ngunit ito'y malaon na itong ku- 
mikitid at ngayon ay lalupang bu- 
mabagsak. Ang matumal na 
paglago ng ekonomya ng US na 
pangunahing pamilihan ng mga ek- 
sport ng bansa at ang sobrang su- 
play ng mga kalakal na iniluluwas 
ng Pilipinas ang humihila pababa 
sa lokal na produksyon ng manu- 
paktura at nagpapatamlay sa pang- 
kalahatang sektor 
ng industriya. Ni- 

tong Marso lamang, mula sa gawa- 
gawang matayog na paglago ay bu- 
magsak nang 22.5% ang produksy- 
on para sa makinarya at kagami- 
tan, hilaw na materyales at iba 
pang produktong pang-eksport. 
Nakadepende sa layunin ng 
rehimen ang pagtaas at pagbaba 
ng pagtaya nito sa paglago ng 
produksyong agrikultural. Noong 
nakaraang taon, upang pagandahin 
ang estadistika, pinalaki nito ang 
produksyong agrikultural, kabilang 
ang produksyon ng palay. Nitong 
nakaraang buwan naman, arbitrar- 
yo nitong idineklarang kapos ang 
produksyon ng palay kahit hindi pa 
tapos ang anihan. Nais naman 
palabasin ng rehimen ngayon na 
bagsak ang produksyong agrikultu- 
ral upang bigyang-daan ang pani- 
bagong bugso ng importasyon at 
ismagling ng 
bigas na ha- 
wak ng Mala- 
kanyang. 


Mga pagsulong 
sa Northeastern Luzon 
PAHINA 8 


Pilit ding pinalaki ng rehimen ang tan- 
tos ng paglago sa pamamagitan ng manipu- 
lasyon ng datos hinggil sa sektor ng ser- 
bisyo. Pangunahin sa kinikwenta ang bil- 
yun-bilyong kita ng mga kumpanyang 
pangtelekomunisyon na nagmumula sa sob- 
rang pagpepresyo ng kanilang mga ser- 
bisyo. 

Gayunpaman, inaamin mismo ng rehi- 
men na ang “paglago” ng ekonomya ay du- 
lot ng paglaki ng konsumong ibinunsod ng 
malakihang paggastos noong nakaraang 
eleksyon at ng bilyun-bilyong remitans ng 
overseas contract workers (OCW). 

Anu't anupaman, hindi maitatago ng re- 
himen ang papalaking bilang ng mama- 
mayang naghihikahos at ang mga estadis- 
tikang sumasalamin nito. Sa ilalim ni Ar- 
royo naitala ang pinakamataas na tantos ng 
disempleyo, ang pinakamataas na presyo ng 
mga bilihin at serbisyo, pinakamababang 
halaga ng piso kumpara sa dolyar at pinaka- 
mataas na bilang ng mamamayang naghi- 
hikahos. 

Ayon sa mga independyenteng sarbey, 
naitala sa unang tatlong buwan ng 2005 
ang pinakamataas na bilang ng mga 
Pilipinong nagugutom sa loob ng 20 taon. 
Tinatayang aabot sa 15.5% o mahigit 12 
milyong Pilipino ang nabubuhay sa isang 
dolyar o P55 kada araw. Gayundin, 47.5% o 
mahigit 37 milyong mamamayan ang nabu- 
buhay sa wala pa sa dalawang dolyar kada 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 

2001 2005 


Batayang sahod (NCR) 


Tunay na halaga (NCR) 


Arawang pangangailangan (NCR) 
Implasyon (26) 


Disempleyo(%) 


araw. 

Gayundin, kahit sa mga pinaliit at minanipulang estadistika 
ng rehimen, aabot nang halos isang milyon ang nadaragdag sa 
mga walang trabaho bawat taon. Mahigit limang milyong mang- 
gagawang Pilipino naman ang walang sapat na trabaho. Wala pa 
rito ang mga walang trabaho na itinago sa 11 milyong kinate- 
goryang "self-employed". Kabilang dito ang mga manininda sa 
bangketa at iba pang walang regular na hanapbuhay. Tinanggal 
na rin dito ang milyun-milyong inalis sa bilang ng mga mang- 
gagawa dahil hindi na umano sila naghahanap ng trabaho at ang 
aabot sa 10 milyong manggagawa at propesyunal na nangibang- 
bansa. 

Sa ilalim ni Arroyo, wala ni isang sentimo ang itinaas sa 
sahod. Kahit kakarampot, tumaas ang sahod sa abereyds na P20 
bawat taon mula 1996. Mula 2001, nakapako sa P250 ang sahod 
gayong aabot na sa P712 ang kinakailangan ng anim-kataong 
pamilya upang mabuhay nang disente sa NCR. 

Mula 2001, bumagsak pa nang P6 ang tunay na halaga ng 
sahod dala ng pagtaas ng mga presyo ng mga batayang serbisyo 
at produkto, pangunahin na ng mga produktong petrolyo. Ni- 
tong huling dalawang taon lamang, 
tumaas nang abereyds na P6 kada 
taon ang presyo ng mga pangu- 
nahing produktong petrolyo. Na- 
pakatarik ng itinaas kung ikukum- 
para sa abereyds na P1.70 kada ta- 
on na pagtaas ng naturang mga 
produkto mula 1999 hanggang 
2001. 

Walang anumang 5  pagma- 
malasakit sa kalagayan ng mama- 
mayan ang rehimeng US-Arroyo. 


artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 
angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Mga paglabag sa karapatang-taon 


Mga pagsulong ng BHB sa Cagayan 


Quedancor 
Ambus sa Isabela 
Balita 


Lantaran pa ngang kinukutya ni Ar- 
royo ang kanilang mga protesta at 
pagkilos sa pagmamayabang na 
walang anumang kudeta, pag-aak- 
las o protesta ang makapagpapa- 
talsik sa kanya sa poder o makapi- 

Apat na riple, nasamsam 
sa Agusan del Sur 


A na garan at iba't ibang gamit- 
militar ang nasamsam nang 
salakayin ng mga Pulang mandirigma sa 
ilalim ng Julito Tiro Com- 
a mand ng 
sg. Bagong 
'Huk- 
> bong Bayan ang detatsment ng 

CAFGU sa Sityo Sitin Minbalayong, 
Binicalan, San Luis, Agusan del Sur noong uma- 
ga ng Mayo 15. Isang sundalo rin ng 29th IB ang 
napatay sa reyd. 

Ayon sa pahayag ni Ka Cesar Renerio, taga- 
pagsalita ng NDF-North Central Mindanao, ban- 
dang 6:30 ng umaga nang ilunsad ang reyd, mat- 
apos makatanggap ng impormasyon ang BHB mu- 
la sa masa sa lugar. Tumalon sa bangin at kumari- 
pas ng takbo ang mga elemento ng CAFGU at ini- 
wan ang kanilang mga armas at gamit-militar 
nang magsimula ang putukan. Tumagal ang la- 
banan nang 43 minuto. 

Ang matagumpay na reyd ay isang paraan ng 
pagparusa sa 29th IB sa panlilinlang, pananakot 
at pamimilit nito sa mamamayang lumad ng San 
na sumapi sa CAFGU o umanib sa Philippine 
Army. [AB 


Militar ang pumatay 
kay Mayor Arcillas 


WALANG iba kundi ang mga espesyal na galamay ng AFP 
ang utak sa pagpaslang kay Mayor Leon Arcillas ng Sta. 
Rosa City, Laguna, ayon kay Tirso "Ka Bart" Alcantara, 
tagapagsalita ng Melito Glor Command (MGC) ng BHB sa 
Southern Tagalog. Pinabulaanan ni Ka Bart ang akusasy- 
on ng AFP na ang BHB sa rehiyon ang bumaril sa meyor 
noong Mayo 10. 

Ang pagpaslang kay Arcillas ay "isang kalkuladong 
operasyon" ng Intelligence Service of the Armed Forces of 
the Philippines-Internal Security Group (ISAFP-ISG) "up- 
ang gatungan ang marahas na pag-atake sa ligal na 
demokratikong kilusan" sa rehiyon at "tahasang isangkot 
ang mga ito sa inimbentong teroristang mga aktibidad." 

Sangkot din sa pagpatay kay Arcillas ang magkakap- 
atid na Raul at Romeo Aala, mga lokal na upisyal ng Sta. 
Rosa. Ang magkapatid ay mga espesyal na espiya ng 
ISAFP at kahati ni Arcillas sa pangungurakot sa Sta. Rosa. 
Tumatabo sila ng milyun-milyon mula sa suhol ng mga 
kapitalista. Ngayong wala na si Arcillas, masosolo na ng 
magkapatid ang burukratikong kurakot. 

Kilalang kontra-mamamayan si Arcillas at makailang 
beses na itong nakabangga ng demokratikong kilusan. 
Pilit na pinalalabas ng militar na BHB ang nagsagawa ng 
pagpatay bilang ganti sa pagpaslang noong 2004 sa lid- 
er masang si Mely Carvajal (na pinalalabas nilang si Ar- 
cillas ang nagpapatay). [AB] 


“Editoryal...,” mula sa pahina 2 
pigil sa pagpapatupad ng mga kontra-ma- 
mamayang pakana ng kanyang rehimen. 

Magtiis kayo, aniya, habang nagpipista 
sa kinurakot na yaman ang kanyang pamil- 
ya at mga kroni. Dagdag na pagtitiis pa, 
habang nagpapakasasa ang mga dambuha- 
lang kumpanya sa hinuthot na kita mula sa 
mga pinaghirapang sahod at sweldo ng 
mga manggagawa at kawani. 

Sa harap ng labis na pagdurusa ng 
mamamayang Pilipino sa ilalim ng papet, 
anti-mamamayan, bulok at pasistang re- 
himeng Arroyo, lumilinaw nang lumilinaw 
ang mga dahilan kung bakit kailangang 
ibagsak ito sa poder. Hinihingi ng sitwas- 


yon na ang mga lansangan ay itrans- naw 


porma sa isang larangan ng labanan sa 
pagitan ng rehimeng nangungunyapit sa 
poder at ng mamamayang sumisigaw ng 

mga pagbabago. 

Lumilinaw din nang lumili- 
ang pangangailangan 
para sa rebolusyonaryong pag- 
babago. 
ang pagpapabagsak sa rehi- 


Presyo ng produktong 
petrolyo kada litro * 


-- gasolina 
---- diesel 


Taon 1995 1996 1997 1998 1999 2000 2001 2002 2003 2004 2005 


Taong 2001 nagsimula ang pinakamatatarik na pagtaas ng mga presyo ng 
produktong petrolyo. Pinakamatindi ito sa nakaraang dalawang buwan. 


meng Arroyo ay isa lamang sa 
mga hakbangin sa kabuuang 
pagsisikap na wakasan ang 
mapang-api at mapagsaman- 
talang sistemang malakolon- 
yal at malapyudal. [AB] 


Sa katuus-tuusan, 

Mga porum hinggil 
sa CARHRIHL, inilunsad 
sa Albay at Capiz 


aglunsad ng mga porum hinggil sa Comprehensive 

Agreement on Respect for Human Rights and Inter- 
national Humanitarian Law (CARHRIHL) sa mga prubin- 
sya ng Albay at Capiz nitong Mayo at Marso. Ang porum, 
na inisponsor kapwa ng mga gubyernong panlalawigan 
ng Albay at Capiz at ilang organisasyon ng mamamayan 
at mga grupong nagtataguyod sa karapatang-tao, ay di- 
naluhan ng mga upisyal at empleyado ng lokal na gu- 
byerno, mga abugado ng gubyerno at pribadong abuga- 
do, mga aktibistang nagtataguyod sa karapatang-tao, 
mga biktima ng karahasang militar at kanilang mga ka- 
mag-anak, mga myembro ng mga organisasyon ng ma- 
mamayan at mga kagawad ng lokal na masmidya. 

Sa porum sa Albay na inilunsad nitong Mayo 6 at 
pinangunahan ng mga nominado ng NDFP sa Joint Sec- 
retariat (NDFP-JS), ipinahayag ni Fernando Gonzales, 
gubernador ng prubinsya, ang kanyang pag-asa na tu- 
tupdin kapwa ng NDFP at GRP ang mga prubisyon ng 
CARHRIHL para sa kapakanan ng mamamayan. Sinabi rin 
niya na ang karapatang-tao ay dapat sumaklaw di 
lamang sa mga sibil at pampulitikang karapatan kundi sa 
mga karapatang pang-ekonomya, panlipunan at pangkul- 
tura. 

Pormal ding inimbita ng gubyernong panlalawigan 
ng kalapit na prubinsya ng Sorsogon ang JS-NDFP para 
maglunsad rin ng porum sa kanilang lalawigan. 

Sa porum sa Capiz, na inilunsad noong Marso 9, nag- 
pahayag ng pag-asa si Victor Tanco, bise gobernador ng 
prubinsya, na mababatid ng mas maraming mamamayan 
ang kanilang mga karapatang nakasaad sa CARHRIHL. 
Ang porum sa Capiz ay inisponsor din ng Committee on 
Justice and Human Rights ng prubinsya at pinangunahan 
kapwa ng mga kinatawan ng NDFP at GRP sa Joint Sec- 
retariat. 

Ang Joint Secretariat ang istap na tumatanggap ng 
mga reklamo hinggil sa mga paglabag sa karapatang-tao 
sa ngalan ng NDFP-GRP Joint Monitoring Committee 
(JMC) na nangangasiwa sa implementasyon ng 
CARHRIHL. Binubuo ang JMC ng tatlong kinatawan mula 
sa NDFP at tatlo ring kinatawan mula sa GRP. Mula nang 
maitatag ang JMC noong Hunyo 4, 2004, nakapaglunsad 
na ang JS-NDFP ng 19 na pagsasanay at porum kasama 
ang mga organisasyong sektoral, pambansa at rehiyunal 
at sa mga rehiyon ng Ilocos, Cordillera, Central Luzon, 
Southern Tagalog, Bicol, Central Visayas, Western 
Visayas, Northern Mindanao at Southern Mindanao. W 

Palparan: 
Bumubuga ng bala 


YE ta ami 
g IN i S 


ALS 
Me fA GAN k PA EN 
ijai NG <H KAR 


a anG NAO nito sa poder, lalong 
walang kaabug-abog ang rehimeng US-Ar- 


royo sa paggamit ng pasismo ng estado 
upang busalan ang mamamayan at supilin ang 
kanilang mga paglaban. 

Malinaw na malinaw itong makikita sa kon- 
tra-rebolusyonaryong digma sa Eastern Visayas 
na pinamumunuan ni Maj. Gen. Jovito Palparan, 
Berdugo ng Mindoro at ngayo'y pasistang hari 
ng Samar at Leyte. Si Palparan, na ilang beses 
na pinarangalan at sinabitan ng medalya ni Glo- 
ria Arroyo, ang kasalukuyang pinakabrutal na 
pasistang halimaw ng reaksyunaryong rehimen. 

Ang mga pasistang tropa ng Philippine 
Army sa Samar at Leyte ay animo'y mga asong 
ulol na pinakawalan ni Palparan. Kabi-kabila at 
sunud-sunod ang mga kaso ng pamamaslang, 
pagdukot, pagkawala ng mga “pinaghihi- 
nalaan,” panggagahasa, pambobomba at pwer- 
sahang pagpapalikas ng mga komunidad. 

Maging ang bunganga ng pasistang ito ay 
bumubuga ng bala. Sa kanyang mga deklara- 
syon, walang kaabug-abog si Palparan sa pag- 
papahayag ng kanyang mga pasistang balakin 
at pagbabalewala sa mga alituntunin sa digma 

at mga karapatang-tao. 

Sa isinagawang interbyu sa 
kanya ni Jasmine Bonifacio o "Ban- 
tay Jasmin" ng Radyo Diwa- 
Tacloban noong Abril 29, ipinag- 
malaki nang husto ni Palparan ang 
kanyang mga pasistang krimen. 
Tahasan niyang ineendorso ang 
mga pagpaslang sa mga aktibistang 
magsasaka. Buong kabulastugang 
ipinagdiriwang niya ang mga pam- 
bobomba at ang pwersahang pag- 
papalikas ng mga komunidad. 

Tinanong ni Bantay Jasmin si 
Palparan tungkol sa isang pulong sa 
Tacloban City kung saan idineklara 
niyang isang aktibistang magsasaka 
sa mga baryong malakas ang 
Bagong Hukbong Bayan ang 
kanyang dudukutin bawat buwan. 

Doo'y sinabi ni Palparan na ang 
mga dudukuting magsasaka ay tu- 
luyang papatayin kung ang mga 
upisyal at residente ng baryo ay 
magpoprotesta dahil ito raw ay 
patunay na sila ay organisado ng 
BHB. 

Sa panayam kay Palparan, 
sinambit pa niya na: "Pasensya na 
kayo sa paisa-isang kinukuha at ni- 
nunyutralisa natin sa mga baryo. 
Kailangan nating gawin iyon dahil 
kung hindi natin aalisin ang paisa- 
isang bulok na mansanas ay 
mabubulok ang lahat." 

Nang tanungin siya tungkol sa 
sunud-sunod na kaso ng mga 
nawawalang magsasaka sa Catbalo- 
gan, Northern Samar, buong pag- 
mamalaking sinabi ni Palparan na: 
i yung masasamang tao na 
nawawala, mabuti naman na 
mawala sila. Sila ang mga bulok na 
itlog. Gumagawa sila ng ka- 
gaguhan. Sila ang pumapatay sa 
mga tao. Kung wala tayong gaga- 
win, patuloy lang silang gagawa ng 
masama. Ngayon, kinuha ang mga 
ito, tinanong-tanong, galit kayo." 

Hiningi ni Bantay Jasmin ang 

kanyang reaksyon tungkol sa 
kanyang bansag bilang "Berdugo ng 
Mindoro" nang siya ay nakatalaga 
roon noong 2001-2004. Ayon kay 
Palparan: "Kung tinatawag akong 
berdugo, berdugo na nga. Hindi ko 
itatanggi pero hindi ko rin aaminin. 


n 


Habang lalo niyo itong pinag- 
uusapan, lalo akong nabibigyan ng 
inspirasyon." 

Wala ring itinago si Palparan 
tungkol sa responsibilidad ng 
Armed Forces of the Philippines sa 

Tatak-Palparan ang brutal 
na gera sa Samar 


ponei lider ng mga progresibong organisasyon ang pinaslang at 
isa pa ang malubhang nasugatan sa Eastern Visayas nitong unang 
dalawang linggo ng Mayo. 

Noong gabi ng Mayo 12, pinagbabaril si Rev. Peter Edison Lapuz 
at lider-magsasakang si Alfredo Malinao. Si Lapuz, 39, ay regional co- 
ordinator ng Katungod-Sinirangan Bisayas (Katungod-SB) at pastor ng 

? North Eastern Leyte Conference of the United Church of 
Christ in the Philippines (UCCP) . Si Malinao naman ay 
w pinuno ng Kahugpongan sa mga Mag-uuma sa San 
Isidro (KAMAS) at dating konsehal ng barangay. 
Magkasama sina Lapuz at Malinao nang pag- 
arilin sila sa tapat ng bahay ni Lapuz sa Sityo 
NG Motor, Barangay Crossing, San Isidro, Leyte. 
NA Noon namang Mayo 8, pinagbabaril si Leo 
Bagares, 42, pangalawang tagapangulo ng Bayan Muna 
sa Eastern Visayas sa labas ng kanyang bahay sa 
Barangay Sulangan, Guiuan, Eastern Samar. Nakaligtas siya sa ka- 
matayan bagamat nagtamo ng mga tama ng bala sa dibdib, mga bin- 
ti at tiyan. 

Mula noong Marso ay umaabot na sa lima ang bilang ng mga prog- 
resibong lider sa rehiyon na naging target ng pamamaslang. Dalawa 
ang napatay habang nakaligtas sa pamamaslang ang tatlo. 

Samantala, ayon sa Samahan han Gudti nga Parag-uma, bumibi- 
lang na sa halos 1,000 katao ang nagbakwit patungong poblasyon ng 
Calbiga mula sa mga bulubunduking baryo ng Caamlongan, Lubang, 
Guinbanga, Binanggaran, Hindang, Hibasan, Pinangcalan at Tono. 

Walang lubay ang mga operasyong militar sa mga lugar na ito 
kung kaya't napupwersang lumikas ang mamamayan. Itinutuon ng AFP 
ang terorismo nito sa mamamayan matapos itong makaranas ng mga 
pinsala sa armadong opensiba ng BHB sa Caamlongan, Calbiga kung 
saan anim na tropa ng AFP ang napatay. 

Ayon sa Katungod-SB, nakapagtala na sila ng 98 kaso ng paglabag 
sa karapatang-tao at anim na insidente ng bigong pamamaslang mula 
nang manungkulan si Palparan sa rehiyon nitong Pebrero. Kaugnay ni- 
to, pormal na sinampahan ng reklamo sa rehiyunal na upisina ng Com- 
mission on Human Rights (CHR) ang mga tropa ng 62nd EB sa Ilalim ni 
Col. Roy Lanuzo dahil sa mga karahasang militar na nagbubunsod ng 
malawakang pamamakwit ngayon sa Calbiga, Northern Samar. [AB] 

mula sa “Palparan...,”, pahina 5 

pagbubuo ng mga grupong vigi- 
lante, partikular ang kanyang res- 
ponsibilidad sa pagbubuo ng Alsa 
Masa sa Mindoro. Sabi ni Palparan: 
"Nabuo yung Alsa Masa sa Mindoro 
nang dumating ako. Kumikilos ang 
mga ito sa alanganing oras. May 


Tumitinding militarisasyon 
sa Surigao del Sur at Quezon 


ibu-libong mga bata ang bik- 
Lor ngayon ng matinding 

militarisasyon sa Surigao del 
Sur. Kabilang sila sa dumaranas ng 
matinding pagdurusa bunsod ng 
pwersahang pagpapalikas sa mga 
komunidad at pagboblokeyo sa 
pagkain, gamot at iba pang 
kagamitan. 

Mahigit 4,000 katao ang na- 
pwersang magbakwit sa iba't ibang 
mga baryo sa Andap Valley, Surigao 
del Sur, matapos puntiryahin ng 
pambobomba ng militar ang mga 
lugar na ito mula pa Abril 28 hang- 
gang Mayo 17. Bahagi ng Andap 
Valley ang mga bayan ng Lianga, 
Marihatag, San Miguel at San 
Agustin. 

Nagsimula ang maramihang 
paglikas matapos iutos ni Maj. 
Gen. Samuel Bagasin, hepe ng 4th 
ID, na paigtingin ang mga opera- 
syong militar laban sa Bagong Huk- 
bong Bayan (BHB) sa Northeastern 
Mindanao. 

Pinatindi ng AFP ang mga ope- 
rasyong militar rito matapos sila 
dumanas ng pagkatalo sa mga na- 
ganap ang mga sagupaang sa pagi- 
tan nila at ng BHB sa Buhisan at 
Hanipan sa San Agustin at Kauswa- 
gan, Marihatag. Maraming sundalo, 
kabilang dalawang upisyal ng AFP, 
ang napatay sa mga sagupaang ito. 

sarili silang pagkilos. Hindi na ka- 
mi makapahinga kung pati lahat ng 
pagkilos nila ay susubaybayan 
namin. Nakatutulong naman sila sa 
paglaban sa NPA. Gayundin ang 
mga katulad ng RHB." 

Sagad sa buto ang pagiging pa- 
sista ni Palparan. Nang hingin ang 


Pinugpog ng mga operasyong 
militar ang Montenegreen, Mari- 
hatag; Yadawan, Magkahunao at 
Kabuhian ng Barangay Buhisan sa 
San Agustin; mga purok ng La- 
ganan at Caras-an sa Barangay 
Tago; mga purok Han-ayan, Mam- 
bog at Manluy-a sa Barangay Di- 
atagan, Lianga; at Mat-i, Cagwait. 

Bilang ganti, brutal at walang 
pakundangan ang pang-aatake ng 
militar sa mamamayan. Sa hung- 
kag na pagdadahilang nakikina- 
bang ang BHB sa rekursong puma- 
pasok sa mga baryo ng Lianga, ipi- 
nataw ng militar dito ang blokeyo 
sa pagkain at iba pang pangangai- 
langan katulad ng mga gamot. 

Laganap ang panununog ng 
mga bahay at maging ng mga ani 
ng magsasaka. Marami sa mga resi- 
dente ang  arbitraryong di- 
nadampot, iniinteroga at sinasak- 
tan. Halimbawa na rito ang pam- 
bubugbog ng mga sundalo sa ilang 
residente at ang iniulat na pangga- 
gahasa sa isang batang babae. 

Kabilang sa mga partikular na 
kaso ng paglabag sa karapatang- 
tao ang sumusunod: 

*Pagdukot sa walong magsasa- 
ka. Apat sa mga dinukot ay mga 
taga-Buhisan. Ayon sa mga 
nakasaksi, ang apat ay sapilitang 
pinaggiya sa paghahanap ng diu- 


kanyang reaksyon kung bakit 
malakas ang rebolusyonaryong 
kilusan sa Samar, ipinakita ni Pal- 
paran ang kanyang sukdulang pa- 
ngungutya sa masa: "Dahil tamad 
ang mga tao rito at ayaw magtra- 
baho para pahusayin ang kabuha- 
yan nila." JAB 


mano'y pagawaan ng mga bomba 


ng BHB. Magpahanggang ngayon 
ay hindi pa nakauuwi ang apat at 
nababahala na ang mga kamag- 
anak nila. Kasabay ng pagkawala 
ng apat, iniulat ng militar noong 
Mayo 8 na nakapatay sila ng apat 
na mga kasapi diumano ng BHB. 
Hanggang sa ngayon ay tumatang- 
gi ang militar na ilabas ang mga 
pangalan ng diumano'y mga Pulang 
mandirigma o ipakita man lamang 
sa mga kamag-anak ang mga 
bangkay ng mga pinaslang. 

# Pagpaslang kay Jessie Bacas- 
mas, isang magsasaka mula sa 
Barangay Kilometro 9. Binaril si 
Bacasmas habang sumasakay sa 
isang trak na naglilipat ng mga 

bakwit. 

# Pagtortyur kay Junrey Cata, 
18 taong gulang na magsasakang 
taga-Magkahunao, San Agustin. 
Inakusahan ng militar si Cata na 
may kaugnayan sa BHB at pinahi- 
rapan habang iniinteroga kaug- 
nay sa kinaroroonan ng mga Pu- 
lang mandirigma. 

Kasabay nito, matindi rin ang 
militarisasyon sa Southern 
Luzon. Magkaibang yunit ng mili- 
tar ang halos magkasabay na 
naghahasik ng karahasan dito. 
Noong Mayo 9, iligal na dinitine 
ng 76th IB ang isang tim ng mga 
tagapagtanggol ng karapatang- 
tao sa munisipyo ng Tagkawayan, 
Quezon. Tumungo roon ang mga 
aktibista sa pamumuno ng 
KARAPATAN-ST upang pigilin ang 
mga paglabag ng naturang yunit 
militar sa mga karapatang-tao ng 
mamamayan sa hangganan ng 
Quezon at Bicol. Ilang buwan 
nang nag-ooperasyon ang militar 
sa mga baryo rito. Nitong Mayo, 
pinakilos ng militar ang lahat ng 
kanilang mga tauhan at apat na 
helicopter gunships. 

Noong Mayo 11, hinaras ng 
mga tropa rin ng 76th IB ang 
isang grupo ng mga bakwit na 
sumukob sa isang simbahan sa 
Lopez, (Quezon. Kasama sa 
simbahan ang ilang kasapi ng KA- 
RAPATAN-ST na nagbunyag sa 
naturang pananakot. Lumikas ang 
mga nagsibakwit mula sa kanilang 
mga tahanan sa Sityo Villaminda, 
Barangay Sto. Nino, Lopez dulot 
ng matinding militarisasyon dito. 
Kasabay nito, anim katao mula sa 
katabing sityo ang nawawala. 
Tumindi ang militarisasyon dito 
matapos matagumpay na nagapi 
ng BHB ang mga nag-ooperasyong 
militar sa Villaminda noong Abril 
24. JABI 

Mga paglabag sa karapatang- 
tao sa Cagayan Valley 


ahaba ang listahan ng 
Mr krimen at paglabag 
ng militar sa karapatang- 


tao sa Cagayan. 

Sa Gattaran, Cagayan, siste- 
matikong ipinatutupad ng 17th IB 
sa pamumuno ni Col. Paulo Liwan 
ang pandarahas at pananakot sa 
mamamayan. Kabilang dito ang 
iligal na panghahalughog sa mga 
bahay at pagnanakaw ng mga ari- 
arian at mahahalagang papeles ng 
mga magsasaka. La- 
ganap din ang 
pananakot at pana- 
nakit sa mga inaaku- 
sahan nilang mga 
myembro ng BHB. 
Kalakaran ng mga 
sundalo ang iligal na 
pangririkisa. May 
mga kasong pinaghu- 
hubad nila ang mga , 
kabataan para tingnan umano 
kung may nakatagong armas. May 
isang kaso ring sinundot ng isang 
sundalo ang puwit ng isang 
magsasaka. Ipinagbabawal ng 
mga sundalo ang pagpunta ng 
mga magsasaka sa kanilang mga 
sakahan. Nagdulot ito ng pagka- 
tuyo ng kanilang mga sakahan at 
pagkasira ng kanilang kabuhayan. 

Sa Jones, Isabela, ibinaling ng 
militar ang kanilang karahasan sa 
walang kalaban-labang mama- 
mayan matapos ang matagumpay 
na taktikal na opensiba ng BHB 
doon noong Enero 24. Labimpi- 
tong tropa ng 45th IB ang na- 
matay sa naturang ambus. Upang 
ilimita ang kilos ng taumbaryo, 
nagtanim ng land mines ang 45th 
IB sa lugar na pinangyarihan ng 
ambus. Pinagbawalan nila ang 


mga magsasaka na pumunta sa 
kanilang mga sakahan. Kalaunan, 
ibinintang na ng 45th IB sa BHB 
ang pagtatanim ng land mines. 

Matapos nito, sapilitan na- 
mang nagpagiya ang 45th IB sa 
ilang residente ng Jones, kabilang 
ang isang bata. Tinakot at pinag- 
bantaan din nila ang isang pamil- 
ya na inakusahan nilang nagpatu- 
loy sa dalawang mandirigmang 
nasugatan diumano sa ambus. 
Masahol din ang 
paglabag ng mga sunda- 

lo sa mga karapatang- 
tao ng nabibihag ni- 
lang mga Pulang 
mandirigma. Kabilang 
dito ang panonortyur 
ng mga sundalo sa tat- 
long myembro ng BHB 
na nahuli sa labanan sa 
Baracaoit, Gattaran 
noong Pebrero 9. Labing-apat na 
sundalo ang namatay sa labanang 
ito. 

Pinaso ng mainit na basyo ng 
bala at pinilipit ang kamay ni 
Dennis "Ka Andy" Andaya. Tinad- 
yakan naman sa mukha si Rodel 
"Ka Neri" Billones samantalang 
tinakot at pinagbantaan ang 
buhay ni Aileen "Ka Chini" Bu- 
manglag. Magdamag silang ipinai- 
lalim sa interogasyon sa hed- 
kwarters ng 17th IB sa Masin, Al- 
cala bago inilipat sa PNP. 

Gayundin, patuloy na itinata- 
go at pinagkakaitan ng karapa- 
tang makipag-ugnayan sa kan- 
yang mga kamag-anak si Em- 
manuel Lorenzo "Ka Chico" Ruiz. 
Nahuli ng militar si Ka Chico noon 
pang Abril 5 sa Sityo Bigao, Mi- 
nanga, San Mariano, Isabela. WŒ 


FX MGA ULAT KORESPONSAL 
Mga pagsulong ng armadong pakikibaka 
sa Northeastern Luzon 


li igo ang kaaway sa 
Barsat: sa pagsulong 
ng rebolusyonaryong 
kilusan sa Northeastern Luzon 
(NEL)." Ito ang pagsusuma ng 
Komiteng Rehiyon ng Partido sa 
NEL sa naging takbo ng armadong 
pakikibaka sa rehiyon noong 
nakaraang taon. Ito'y sa kabila ng 
matitinding atakeng militar ng AFP 
at kanilang mga tangkang linlangin 
ang mamamayan sa NEL sa pama- 
magitan ng mga programa sa "pag- 
unlad at katarungang panlin- 
punan.” 

Ayon sa pahayag ng Komiteng 
Rehiyon ng Partido sa NEL, naka- 
pagpanibagong-sigla na ang BHB 
sa rehiyon at nasa bukana na ito ng 
ibayong pag-igpaw at pagsulong. 
Inaani na nito ngayon ang mga 
tagumpay ng Ikalawang Dakilang 
Kilusang Pagwawasto at tuluyan 
nang napangibabawan ang konser- 
batismo. 

Lumakas ang BHB sa NEL sa 
larangan ng ideolohiya, pulitika, 
organisasyon at militar. Siyamna- 
pu't limang porsyento (95%) na ng 
mga kasapi ng Partido sa BHB ang 
nakakuha ng Batayang Kursong 
Pampartido. Walumpu't limang 
porsyento (85%) ng mga gerilya ay 
nakatapos na ng Intermedyang 
Kursong Pampartido. Dumoble ang 
laki ng BHB dulot ng masiglang 
rekrutment laluna sa hanay ng ak- 
tibistang kabataan. 

Sa makaraang taon, naka- 
paglunsad ng matatagumpay na 
taktikal na opensiba ang BHB sa 
rehiyon. Sa mga labanang ito, 60 
tropa ng kaaway ang namatay 
samantalang wala ni isang Pulang 
mandirigma ang nasawi. Mahigpit 

na pinanghawakan ng mga Pulang 
mandirigma ang mga alituntunin 
ng digma. Isang halimbawa nito 
ang wastong pagtrato sa mga nabi- 
hag at sugatang kaaway sa labanan 
sa Ladac, Caruppian, Baggao. 

Sa larangan ng pagsusulong ng 
rebolusyong agraryo, naipatupad 
ang ilang mahahalagang hakbang. 
Matagumpay na naisulong sa ilang 
bahagi ang pagpapababa ng in- 
teres sa pautang, pagpapataas sa 
presyo ng ilang produkto at iba 
pang hakbang para mabigyan ng 
kontrol ang mga magsasaka sa pag- 
pepresyo at pagbebenta ng kani- 
lang mga produkto. Gayundin, 
naisulong ang pagpapababa sa upa 
ng lupa at nasagkaan ang panga- 
ngamkam ng lupa ng reaksyunar- 
yong gubyerno sa ngalan ng 
mga mapanlinlang na proyek- 


tong "pangkaunlaran.” Kabilang 4,4-x.. 


na rito ang tusong cassava plan- F 
tation project ni Eduardo “Danding” 
Cojuangco at coal mining ng Philip- 
pine National Oil Company. 

Gayundin, epektibong nabun- 
yag at nalabanan ang iba pang ma- 
panlinlang na mga pakana ng rehi- 
meng US-Arroyo, kabilang ang pag- 
papatupad ng huwad na reporma sa 
lupa. 

Lumaganap sa kasuluk-sulukan 
ng rehiyon, sa mga sityo hanggang 
sa mga sentrong bayan, ang kam- 


pang-ekonomya ng mga magsasa- 
ka. Sa pamamagitan ng mga sama- 
hang masa, naisulong ang iba't 
ibang kampanya para sa kaga- 
lingan ng mamamayan. Kabilang 
dito ang matagumpay na kampan- 
ya laban sa malarya. 

Lumawak sa ilandaang baryo at 
ilampung bayan ang nakikilusan at 
naitayo ang ilampung ganap na 
samahang masa sa ilang tipak ng 
mga lugar na ito. Lumaki nang 
218% ang bilang ng organisadong 
masa. Lumaki rin nang 56% ang 
bilang ng mga aktibista at lider 


masa. [AB A 

Naitayo na ang mga pangkat- 
tulungan bilang batayang yunit 


Northeastern Luzon 

Quedancor--instrumento ng pagsasamantala 


kasalukuyang itinutuloy ni Maca- 


S: kaigtingan ng malaganap na militanteng paglaban ng masang 


magsasaka sa Cagayan Valley upang ibaba ang interes sa pautang at pagal-Arroyo sa ilalim ng GMA 


matigil ang iba't ibang porma ng pandaraya ng mga komersyante- 


usurero, lumaganap ang pagpapautang ng QUEDANCOR sa 
mga magsasaka sa Jones at Echague, Isabela. Inilako nito 
ang mas mababang interes kumpara sa mga umiiral na 35- 
40% sa prubinsya. 

Ngunit sa pagsusuri sa sistema ng pagpa- 
pautang ng QUEDANCOR, malinaw na ang ta- 
nging idinulot nito ay hindi kaginhawahan sa 
masang magsasaka, kundi panlilinlang at 
mas masahol pa ngang pagsasamantala. 


Mataas na interes 

Ang Quedan and Rural Credit Guar- 
antee Corporation, o QUEDANCOR, ay 
programa ng dating rehimeng Marcos na 


Ambus sa Isabela, matagumpay 
aningning na tagumpay ang ambus ng mga mandirigma ng 
Reynaldo Pinon Command ng Bagong Hukbong Bayan (RPC- 

BHB) sa 45th IB PA noong Abril 12 sa Sityo Minanga, Bigao, San 

Mariano. Tatlong sundalo ang namatay sa naturang labanan at tat- 

long tropa rin ang nasugatan. Walang anumang pinsalang natamo 

ang BHB. 

Ayon kay Vic Balligi, tagapagsalita ng RPC-BHB, isinagawa ang 
taktikal na opensibang ito sa kasagsagan ng operasyong militar ng 
45th IB at 52nd Recon Coy sa mga bayan ng San Mariano, Ilagan 
at Benito Soliven, Isabela na sinimulan noon pang Marso 29. Gu- 
mamit ng command-detonated explosive ang BHB na tiniyak na 
sasabog lamang pagdaan ng nakalulan na target na mga tropa ng 
kaaway. 

Ikinagalak ng mamamayan ang pagpaparusa sa mga tropa ng 
45th IB na malaon nang nandarahas at nagpapahirap sa kanila. 
Kailanman ay hindi sang-ayon ang mga taga-Minanga sa pagbabase 
ng mga militar sa kanilang lugar. Sa ilalim ng 45th IB, laganap ang 
pananakot at pag-iinteroga sa taumbaryo at iligal na pagrikisa at 
panghahalughog sa mga karga mula at patungo sa mga baryo. May 
mga pagkakataong walang pakundangang nagpapaputok ng mga 
baril ang mga militar. 

Itinaon ang taktikal na opensiba ng BHB sa pagbisita ng 
punong kumander ng 502nd Bde na si Gen. Rolando Senga. Upang 
pagtakpan ang kahihiyang dala ng kabiguang salagin ang atake ng 
BHB, gumawa ng kwento si Capt. George Domingo na nakakuha sila 
ng dalawang baril mula sa lugar ng ambus at may dalawang 
mandirigmang diumano'y sugatan kundiman ay patay na. [AB] 


ANG BAYAN Mayo 21, 2005 


IBABA ANG 
INTERES SA 


Cares-Hybrid Planting Program 
(HPP). Direkta itong hina- 
hawakan ng Department of 
Agriculture na nagpapau- 
tang ng puhunan sa mga 
magsasaka, mangingisda at 
maliliit na may-ari ng 
manukan, babuyan at iba 
pang agribisnes. May 
mga sangay ito sa buong 
bansa. 

Dahil nagmumula rin 
sa mga komersyante-usurero 
ang mga ipinapautang na binhi, 
abono, pestisidyo at iba pang 
kagamitan, mas mataas ang pag- 
prepresyo ng QUEDANCOR sa mga 
magsasaka. Sa Echague, halim- 
bawa, nakakontrata ang QUEDAN- 
COR sa komersyante-usurerong si 
Arnel Castillo at sa usurerong si 
Umblas Ranvells sa Jones. 

Ngunit ang pinakamalaking pi- 
nagkakakitaan ng QUEDANCOR ay 
ang lumalaki nang lumalaking in- 
teres sa mga pautang. 

Sa pagkukwenta, 6% ang 
interes ng pautang para sa isang 
anim-na-buwang siklo ng anihan. 
Kapag hindi nakabayad ang 
magsasaka sa itinakdang petsa ng 
bayaran, lalabas na 109 kada 
buwan ang interes sa balanse ng 
utang. May mga kaso na arawan 
ang patong ng interes ng utang. 
Sa isang halimbawa, nagdadagdag 
ito ng P42/araw sa bawat P10,000 
utang ng magsasaka. 

Dahil sa napakalupit na interes 
sa pautang, umabot sa P42,416.62 
ang isang buwang bayaring ipina- 
taw sa isang magsasakang taga- 
Caniguing, Echague na nangutang 
lamang ng P22,562. Kung hindi pa 


IA 

rin siya makababayad sa loob ng 
isang anihan, aabot na sa P68,477 
ang kanyang utang! 


Sistemang mapagsamantala 


Bago makautang, maraming 
papasaning bayarin ang mga 
magsasaka. Kasama rito ang 


P1,600 membership fee at iba 
pang kung anu-anong bayaring 
aabot sa mahigit P1,000. 

Kailangang nakagrupo ang mga 
magsasakang uutang. Ang lider ng 
grupo ang siyang tatayong garan- 
tor. Upang matiyak ng QUEDANCOR 
na makababayad ang mga masasa- 
ka, kinukuha nito ang titulo sa lu- 
pa o anumang ari-arian bilang ko- 
lateral. 

Mas mahal ang mga presyo ng 
gamit agrikultural na mula sa mga 
komersyante-usurero na pinagku- 
kunan ng suplay ng QUEDANCOR. 
Masahol pa, pinapalitan ng Quen- 
dancor ng mas mura at mas maba- 
bang klase ang mga produktong 
pinauutang. Halimbawa, ang mas 
mababang klase na Atlas fertilizer 
ang ipinamamahagi nito sa mga 
magsasaka gayong ang mas mahal 
at mataas na klase na Philphos ang 
nakalagay sa resibo. 

Kung isasama sa kwenta ang 
lahat ng mga gastusin, walang 
pagkakaiba ang lahat ng gastos sa 
ilalim ng QUEDANCOR sa 8% kada 
buwan o 40% kada anihan na in- 
teres na pinaiiral ng mga usurero 
sa baryo. 

Higit pa rito, ang QUEDANCOR 
ay naging instrumento sa pa- 
ngangamkam ng lupa at ng mga 
magsasaka. Dumarami ang mga ka- 
song nailit ang mga titulo sa lupa, 
bahay at iba pang ari-arian ng mga 
nakautang laluna sa kalagayang 
napakababa ng presyo ng produkto 
ng mga magsasaka habang sum- 
isirit ang presyo ng mga bilihin at 
iba pang pangangailangan sa 
araw-araw. W 

N BALITA | 


VAT, National ID, patuloy na tinututulan 


ILANG araw matapos maipasa sa 
senado at kongreso ang mapan- 
linlang na panukala kaugnay ng 
pagtataas ng value-added tax 
(VAT), 40 kongresista ang lumag- 
da sa resolusyon upang ibasura 
ito habang walong senador 
naman ang nagsampa ng kaso 
laban dito sa Korte Suprema. 
Bagamat napanatili sa 10% ang 
VAT, binigyang-awtoridad naman 
ng batas si Arroyo na itaas ito 
kung hindi maabot ang inaasa- 
hang kuleksyon pagsapit ng 
Enero 2006. Nitong Mayo 10 
naipasa sa kongreso ang pani- 
bagong batas kaugnay ng VAT. 
Samantala, tinututulan sa 
mataas na hukuman ng mga 40 
mambabatas, mga demokrati- 


kong personahe, institusyon at 
organisasyong relihiyoso ang 
binabalak ng gubyerno na pag- 
papatupad ng "National ID Sys- 
tem" sa buong bansa. Kasabay 
nito, hiniling din nila na 
pansamantalang pigilin ang im- 
plementasyon ng Executive Or- 
der (EO) 420 na naglalayong ipa- 
tupad ang sistema sa National 
ID. 

Walang pinag-iba ang EO 420 
ng Arroyo sa programang Nation- 
al ID noon ng rehimeng Ramos. 
Noong 1998, mismong ang Korte 
Suprema ang nagdeklara na 
labag sa mga karapatang sibil 
ang nais na ipataw noon ni 
Ramos na sistema sa pam- 
bansang ID. 

Unang sikad ng welga 
sa transportasyon sa Cagayan Valley 


Mm ang sama- 
samang pagkilos at paglahok 
ng mga drayber ng traysikel at 
dyip sa Cagayan Valley sa isang 
pambansang welga sa transporta- 
syon noong Abril 18. 

Magkakasabay na ini- 
lunsad ng mga drayber at 
iba pang sektor ang mga 
kilos protesta sa Isabela, 
Cagayan at Nueva Vizcaya. 
Kasama sila ng mga dray- 
ber at mamamayan sa 
buong bansa sa paggigiit ng kag- 
yat na pagpapatigil sa pagtaas ng 
presyo ng langis, rolbak sa presyo, 
pagbabasura sa Oil Deregulation 
Law at pagsasabansa sa industriya 
ng langis. 

Sa Ilagan, nagtipun-tipon ang 
mga nakaparadang dyip sa mga 


sentrong bayan kung saan nila 
sinimulan ang isang caravan. Na- 
patigil ang 80% ng biyaheng Sen- 
tro-Ilagan. 

Sa Santiago City, Isabela pa 
rin, naglunsad ng piket-rali 
at noise barrage ang mahigit 
50 magsasaka, estudyante 
at kawani ng gubyerno sa 
palengke. 

Sa Tuguegarao City, Ca- 
gayan, mahigit 70 magsasa- 
ka, estudyante at iba pang 
sektor ang nagpiket-rali sa 
paradahan sa Don Domingo bago 
nagmartsa papuntang plasa at 
paradahan ng Carig. 

Mahigit 100 din ang nagrali sa 
Solano, Nueva Vizcaya bago nag- 
caravan ang 14 na dyip sa Sentro 
Solano. [AB] 

Editoryal 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN 


Tama na ang pagtitiis! 


a apat na taong panunungku- 
Ga ng rehimeng US-Arroyo, 
mabilis na dumausdos ang 
kabuhayan ng mamamayan at lalo 
pang lumubog sa krisis ang pam- 
bansang ekonomya. Patung-patong 
na at patuloy pang dumarami ang 
mga dahilan kung bakit kailangang 
patalsikin ng mamamayang Pilipi- 
no ang rehimeng US-Arroyo. 
Hungkag at walang silbi ang 
mga buladas ni Arroyo kaugnay ng 
paglago diumano ng gross domestic 
product (GDP o lokal na produk- 
syon) nang 6.1% noong nakaraang 
taon. Pampaganda lamang kundi 
man tusong panlilinlang 
ang mga estadistikang 


Mga tampok 


a P del Sur 
sa isyung ito... 


ganan RAP! 


Reyd sa Agusan 


buwan-buwang sinasalamangka ng 
rehimen. 

Nananatiling pangunahing ba- 
hagi ng ekonomya ang pagma- 
manupakturang nakasalalay sa im- 
portasyon na nakatuon sa eksport. 
Ngunit ito'y malaon na itong ku- 
mikitid at ngayon ay lalupang bu- 
mabagsak. Ang matumal na 
paglago ng ekonomya ng US na 
pangunahing pamilihan ng mga ek- 
sport ng bansa at ang sobrang su- 
play ng mga kalakal na iniluluwas 
ng Pilipinas ang humihila pababa 
sa lokal na produksyon ng manu- 
paktura at nagpapatamlay sa pang- 
kalahatang sektor 
ng industriya. Ni- 

tong Marso lamang, mula sa gawa- 
gawang matayog na paglago ay bu- 
magsak nang 22.5% ang produksy- 
on para sa makinarya at kagami- 
tan, hilaw na materyales at iba 
pang produktong pang-eksport. 
Nakadepende sa layunin ng 
rehimen ang pagtaas at pagbaba 
ng pagtaya nito sa paglago ng 
produksyong agrikultural. Noong 
nakaraang taon, upang pagandahin 
ang estadistika, pinalaki nito ang 
produksyong agrikultural, kabilang 
ang produksyon ng palay. Nitong 
nakaraang buwan naman, arbitrar- 
yo nitong idineklarang kapos ang 
produksyon ng palay kahit hindi pa 
tapos ang anihan. Nais naman 
palabasin ng rehimen ngayon na 
bagsak ang produksyong agrikultu- 
ral upang bigyang-daan ang pani- 
bagong bugso ng importasyon at 
ismagling ng 
bigas na ha- 
wak ng Mala- 
kanyang. 


Mga pagsulong 
sa Northeastern Luzon 
PAHINA 8 


PAHINA 6 


Mga instruksyon sa paglilimbag 


1. Ang pahina 11, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


